16e9ef5b26fba4086a5cec5fafc1d340

Hej

Jeg har haft et par dejlige kæreste dage, sammen med min kæreste selvfølgelig. Vi var sammen i 4 dage i den her uge, hvor vi endte med, ikke at have meget sex. Det var pga. mig, fordi jeg havde ondt i tissekonen. På tidspunktet tænkte jeg at det nok ikke var noget, og at det nok ville gå i sig selv. Jeg måtte afvise ham mange gange og jeg havde det ikke godt med det. Nu har jeg så indset at jeg har svamp og det var derfor det gjorde ondt. Mit spørgmål er nu, skal jeg fortælle ham hvorfor jeg ikke havde lyst til ham de dage vi var sammen? Jeg frygter at han vil tro at jeg ikke tænder på ham. 

 
Svamp
=====


ungzone.dk
2020.29

Hej med dig,

Jeg kan godt forstå, hvorfor du ikke har lyst til at have sex med din kæreste. Det skal nemlig helst være rart og en god oplevelse for begge parter, og hvis du har haft ondt, er det rigtig godt, at du har lyttet til dig selv, sagt fra og ikke ladet dig presse til noget.

Nu har du fundet ud af, hvorfor du har haft ondt, og jeg håber, du hos lægen har fået hjælp til at få det væk, ellers vil det i første omgang være mit råd, så du kan slippe af med årsagen.

I forhold til din kæreste er mit bedste råd til dig, at du skal være ærlig over for ham og fortælle ham, hvorfor du ikke havde lyst til ham. Egentlig synes jeg ikke nødvendigvis, at du skylder ham et svar, men hvis du har lyst for at fortælle ham det, eller han har behov for et svar, synes jeg helt sikkert, du skal gøre det. At kvinder får svamp er ikke ualmindeligt. Det er bare de færreste, der har lyst til at snakke om det, fordi det for mange kan føles meget privat og måske lidt skamfuldt. Jeg håber og tror på, at din kæreste vil kunne forstå det, og at han kun er glad for, at du har lyst til at fortælle ham det ham.

Jeg håber, du finder ud af det.

De bedste hilsner,

Sofie

 

Hej

Jeg synes at du skal fortælle ham det. Og det synes jeg fordi at når man er i et forhold med en, så er det vigtigt at være ærlige om ting som skaber usikkerhed fra begge sider. Kommunikation er vejen frem til et sundt forhold. Jeg håber du fik svar på dit spørgsmål og hvis ikke er du velkommen til at skrive igen. 

Vh Rebecca 

 